રાજશકિત જ નહિ, દર્શન પણ જરૂરી : આજે આપણા દેશ અને લોકોમાં જે નિર્બળતાઓ છે તેમને દૂર કરવા માટે રાજ તંત્ર પ્રયત્નો કરી રહ્યું છે, પરંતુ તેની સાથે સાથે દાર્શનિક પ્રયત્નો પણ થવા જોઈએ. એકલી રાજનીતિથી ક્ષણિક તથા આંશિક સફળતા મળી શકે છે. પ્રજાને જેવી બનાવવી હોય તેને અનુરૂપ તેના અંતઃકરણનું નિર્માણ કરવું પડશે, તો જ રાજ તંત્રના પ્રયત્નો સફળ થશે. પોલીસ અને લશ્કર તથા ઈશ્વરની સર્વવ્યાપકતાનો વિશ્વાસ જ તે દૂષણોને દૂર કરી શકે છે. કરવેરા નાખીને અથવા ફરજ પાડીને લોકોના ધન અને સમયને લોકહિત માટે પ્રાપ્ત કરી શકાતા નથી. તે તો દાન, ત્યાગ, સેવા, પરમાર્થ, પરોપકાર, સ્વર્ગ તથા મુકિતની શ્રદ્ધાના આધારે જ થઈ શકે છે. માત્ર વહીવટના જોરે નહિ, પરંતુ દેશ ભકિત અને કર્તવ્યની ભાવનાના આધારે પ્રજા રાજ્યની ઇચ્છા પ્રમાણે ચાલે છે. આ તત્વોને વિકસિત, ઉન્નત તથા મજબૂત કરવા માટે તત્વજ્ઞાન જરૂરી છે.